# Άρθρο 5

# Πεδίο προστασίας – Μέτρα προστασίας.

**5.1 - Πεδίο προστασίας.**

Ο Κανονισμός Πρασίνου του Δήμου Ιωαννιτών επιδιώκει να προστατεύσει το πράσινο που αναπτύσσεται σε κάθε μορφή (χλοοτάπητας, άνθη και εποχικά φυτά, θάμνοι, δέντρα) αυτοφυώς ή με κηποτεχνικές μεθόδους σε δημοτικούς διαμορφωμένους κοινόχρηστους χώρους (άλση, πάρκα, δασύλλια, διαχωριστικές νησίδες οδών, παιδικές χαρές, πλατείες, πεζόδρομοι, πεζοδρόμια, κλίμακες, κ.λπ.).

**5.2 - Μέτρα προστασίας** **και διατήρησης υφιστάμενου πρασίνου.**

Ο Δήμος Ιωαννιτών προστατεύει και φροντίζει το υφιστάμενο δημοτικό πράσινο. Μεριμνά για τη διατήρηση σε καλή κατάσταση όλων των φυτικών ειδών και κάθε χώρου πρασίνου, ανεξάρτητα με το μέγεθός του.

Κάθε φυτοτεχνική εργασία, καθώς και κάθε εργασία συντήρησης του πρασίνου υλοποιείται με την ελάχιστη δυνατή επέμβαση στη φυσική βλάστηση και στην αστική φύση.

Σχεδιάζονται ολοκληρωμένες παρεμβάσεις σε ήδη υπάρχοντες χώρους πρασίνου και χώρους ανάπλασης, για τη διαφύλαξη των χώρων πρασίνου και αποτροπή της υποβάθμισής του.